b'\n_START_ARTICLE_\nVinca Wiedemann\n_START_SECTION_\nKarriere\n_START_PARAGRAPH_\nWiedemann har arbejdet alsidigt inden for filmbranchen. Hun blev uddannet filmklipper fra Den Danske Filmskole i 1987, men allerede fra 1983 har hun klippet film. Hun har undervist p\xc3\xa5 Den Danske Filmskole og fungeret som konsulent p\xc3\xa5 flere film, fra 1999 som konsulent ved Det Danske Filminstitut. I sidstn\xc3\xa6vnte rolle har hun st\xc3\xa5et bag st\xc3\xb8tten til film som Flugten, En familie, Melancholia og Kollektivet._NEWLINE_I 2003 blev hun udn\xc3\xa6vnt til kunstnerisk leder af talentudviklingsordningen, New Danish Screen._NEWLINE_I 2013 blev hun udn\xc3\xa6vnt til at overtage stillingen som rektor ved Den Danske Filmskole efter Poul Nesgaard, med tiltr\xc3\xa6delse pr. 1. marts 2014.'